
Botswana & Zimbabwe – Jogállamiság és az Állami Intézmények Összehasonlító Elemzése

Kulcsszavak: Intézmények; Jogállamiság; Posztkolonializmus; Kultúra; szubszaharai Afrika
A kutatásomban összehasonlítom Botswana és Zimbabwe állami intézményeinek fejlődését, annak érdekében, hogy megválaszoljam a kérdést: Miért alakultak ki jelentős gazdasági, társadalmi és politikai különbségek a két ország között? Ezek a fejlődésbeli különbségek nem magyarázhatóak földrajzi vagy gyarmatosításból származó okokkal, viszont az állami intézmények vizsgálata megoldást nyújthat. A dolgozatom rámutat, hogy miként befolyásolják az országok politikai és gazdasági fejlődését. Botswana esetében egy inkluzív, pluralitásra épülő intézményrendszer alakult ki, amely támogatta az ország stabil, jogállami fejlődését, megteremtve a megfelelő környezetet a gazdasági növekedéshez. Ezzel szemben Zimbabwében extraktív intézmények fejlődtek ki. Ezek nagyban hozzájárultak ahhoz, hogy a gazdasági és politikai hatalom az elitek kezében összpontosult, akik a hadseregen keresztül tartják fent a hatalmukat. Kizárták a lakosság túlnyomó részét a gazdasági fejlősédből és a politikai részvételből, ezzel átfordítva a jogállamiságot az erőszak uralmává.



